Ufgrund vo ihrer schwindende Wählerschtärchi hät d CVP 1999 müesse befürchte, nach de im Oktober fällige Nationalratswahle eigentlich nümme Aaschpruch uf zwei Sitz im Bundesrat z haa. Drum sind di beide CVP-Bundesrät Arnold Koller und Flavio Cotti scho im Früehling, neun Mönet vor em ordentliche Uuslaufe vo ihrer Amtsziit, zruggträte, um unverbruuchte Chräft als Wahllokomotive Platz z mache und i dr Hoffnig, dass es s Parlament nöd waage würdi, bi dr Beschtätigungswahl vo dr Landesregierig im Herbscht es erscht grad gwählts Mitgliid vo dr Landesregierig scho wider abzwähle.